Benutzer:Albärt/Wärchstatt - Alemannische Wikipedia

# Benutzer:Albärt/Wärchstatt

### Us der alemannische Wikipedia, der freie Dialäkt-Enzyklopedy

< Benutzer:Albärt

Diä Sitte isch mi Wärchstatt; do mach ich Entwirf oder brobiär suscht Sache üs. Viil Text vu mir kumme aber eifach im Word zwäg. --Albärt 20:08, 3. Feb. 2007 (CET)

Der Rheinländische Hausfreund isch e Volkskaländer, wu vum Johann Peter Hebel 1808 grindet un zu sinene Läbzitte (= bis anne 1826) aü vun em rüsgää wore isch. Dä Kaländer het dr Hebel aber lang iberläbt; speter (z.B. 1882) isch dr Namme vum Hebel aü in dr Titel ufgnumme wore un het sich "Aechter Hebel's Rheinländischer Hausfreund" gnännt. Dr het bis mindschtens 1899 exischtiärt.

D erscht Üsgab vum Hebel anne 1808 het dr Titel gha "Der Rheinländische Hausfreund oder Neuer Calender auf das Schaltjahr 1808, mit lehrreichen Nachrichten und lustigen Erzählungen". Dr Inhalt isch vum Ufboi här ähnlig gsii wiä bi dr Hinkige Bott un andere Volksaländer. Do sin drin gsii

- E Ufzellig vu dr Familiämitgliider vum Großherzog Carl Friedrich von Baden - do sin däm sini iber 20 Titel ufzellt, sini zwoo Fraüe mit ihrene Kinder un ihrene Titel
- E Kaländer mit dr Nammedäg vu dr Heilige, mit em Sunne- un Mondstand un vermuetiti Wättervorüssage un Büüre-Wätteregle
- Dr Kaländer vu dr Jude mit ihrene Fäschtdäg
- Witteri aschtrologische Einzelheite
- "Allerley Neues, Lehrreiches und Spaßhaftes, auf das Jahr 1808" - des macht dr grescht Deil üs, do sin luschtigi un ernschti Gschichte drin, Sache erklärt, wu nitzlig sin zum Wisse, gsellschaftligi Ereignis wäre verzellt.
- D "Tax-Ordnung" vu dr großherzoglig-badische "Postwagen-Expedition" - do hesch also erfahre, was es koschtet, mit dr Boscht-Kutsch vu "Carlsruhe" uf "Freyburg" usw. z fahre.
- D Mässe, d Viih- un Grämer-Märkt sin mit ihrene Termin ufzellt.
- S groß Einmaleins as Tabälle
- E "Aderlaßtafel" - do isch bschriibe, welli Odere ass mer wiä ufmache soll, wämmer diä un diä Bräschte het
- Verschiidini Bilder (Holzstich)

## [ändere] Schatzkästlein des Rheinischen Hausfreunds

Dr Hebel het viil vu sinene Gschichte üs em Rhiinische Hüüsfrejnd rüsguecht, eweng bearbeitet un im Buech Schaltkästlein des Rheinischen Hausfreunds gsammlet. Mit däm Buech isch er as Verzeller wältberiähmt wore. Bis hit (2007) het s Schatzkäschtli ca. 300 Nochdruck erläbt (!) - sälbverständlig nit alli noch em Hebel sinem Orginal, nai, aü in Bearbeitige un Üswahle.

S Schatzkäschti enthaltet numme d Helfti (dr erscht Deil) vu s Hebels Kaländerbiiträg. Dr Astoß zu däm Band isch vum Stuegerter Verleger Cotta kumme, do hätt aü sotte e zweite Band folge - dr isch aber nit zstand kumme.

Vun "http://als.wikipedia.org../../../a/l/b/Benutzer%7EAlb%C3%A4rt_W%C3%A4rchstatt_fcdc.html"

##### Views

- Benutzersyte
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech